
Parlamentul  României

Camera  Deputaţilor

Comisia pentru industrii si servicii

                                                                                                               Bucureşti, 06.02.2002 








                                    Nr.23/17/2002

AVIZ

asupra proiectului de Lege pentru aprobarea Ordonanţei de urgenţă a 

Guvernului nr.195/2001 privind asigurarea unor fonduri pentru finanţarea construcţiei de locuinţe pentru tineret şi săli de sport



În conformitate cu prevederile art.89 şi art.107 din Regulamentul Camerei Deputaţilor, Comisia pentru industrii şi servicii a fost sesizată pentru aviz cu proiectul de Lege pentru aprobarea Ordonanţei de urgenţă a Guvernului nr.195/2001 privind asigurarea unor fonduri pentru finanţarea construcţiei de locuinţe pentru tineret şi săli de sport, trimis cu nr.723 din 28 ianuarie 2002.



În urma examinării proiectului de lege în şedinţa din 6 februarie 2002, Comisia pentru industrii şi servicii a avizat favorabil proiectul de lege, cu amendamente admise prezentate în anexă.



În raport de obiectul şi conţinutul său, proiectul de lege face parte din categoria legilor ordinare.

                    PREŞEDINTE,                                           SECRETAR,

                      István Antal                                             Aurelia Vasile

Expert,

Daniel Bădina

Parlamentul  României

Camera  Deputaţilor                                                                                                                                   

Comisia pentru industrii si servicii

                                                                                                                                                                                                                                             Anexa 
R A P O R T

la proiectul de Lege pentru aprobarea Ordonanţei de urgenţă a Guvernului nr.195/2001 privind asigurarea unor fonduri pentru finanţarea construcţiei de locuinţe pentru tineret şi săli de sport

Nr.

crt.
Text iniţiator


Amendamente admise de comisie


Motivaţie

0
1
2
3

1.
LEGE

pentru aprobarea Ordonanţei de urgenţă a Guvernului nr.195/2001 privind asigurarea unor fonduri pentru finanţarea construcţiei de locuinţe pentru tineret şi săli de sport


Nemodificat


2.
Articol unic: Se aprobă Ordonanţa de urgenţă a Guvernului nr.195/2001 privind asigurarea unor fonduri pentru finanţarea construcţiei de locuinţe pentru tineret şi săli de sport.


1. Articolul unic devine art.I cu următorul cuprins:

Art.I - Se aprobă Ordonanţa de urgenţă a Guvernului nr.195/2001 privind asigurarea unor fonduri pentru finanţarea construcţiei de locuinţe pentru tineret şi săli de sport, publicată în Monitorul Oficial al României, Partea I, nr.849 din 29 decembrie 2001 cu următoarele modificări şi completări:



0
1
2
3

3. 
ORDONANŢĂ DE URGENŢĂ

privind asigurarea unor fonduri pentru finanţarea construcţiei de locuinţe pentru tineret şi săli de sport


2. Titlul ordonanţei va avea următorul cuprins: 

ORDONANŢĂ DE URGENŢĂ

privind asigurarea unor fonduri pentru finanţarea construcţiei de locuinţe pentru tineri şi săli de sport




4. 
Art. 1. - (1) Pentru finanţarea programelor guvernamentale privind construcţia de locuinţe pentru tineret şi săli de sport, prin derogare de la prevederile Ordonanţei Guvernului nr.64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, publicată în Monitorul Oficial al României, Partea I, nr.536 din 1 septembrie 2001, începând cu exerciţiul financiar al anului 2001 la Compania Naţională "Loteria Română" - S.A. profitul contabil rămas după deducerea impozitului pe profit se repartizează pe următoarele destinaţii: 


3. Art.1 (1) va avea următorul cuprins:

Art.1. - (1) Pentru finanţarea programelor guvernamentale privind construcţia de locuinţe pentru tineri şi săli de sport, prin derogare de la prevederile Ordonanţei Guvernului nr.64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, publicată în Monitorul Oficial al României, Partea I, nr.536 din 1 septembrie 2001, începând cu exerciţiul financiar al anului 2001 la Compania Naţională "Loteria Română" - S.A. profitul contabil rămas după deducerea impozitului pe profit se repartizează pe următoarele destinaţii: 




5. 
a) rezerve legale; 


Nemodificat


6. 
b) acoperirea pierderilor contabile din anii precedenţi; 
Nemodificat


7. 
c) alte rezerve constituite ca surse proprii de finanţare, aferente profitului rezultat din vânzări de active, respectiv aferente facilităţilor fiscale la impozitul pe profit; 


Nemodificat


8. 
d) profitul net anual aferent activităţii de pronosticuri sportive se varsă la Ministerul Tineretului şi Sportului pentru finanţarea activităţilor sportive, inclusiv Comitetului Olimpic Român şi Federaţiei Române de Fotbal; 


Nemodificat


9. 
e) alte repartizări prevăzute de lege; 


Nemodificat


10. 
f) până la 10% pentru participarea salariaţilor la profit, în baza mandatului acordat adunării generale a acţionarilor de către conducerea Ministerului Finanţelor Publice; 


Nemodificat


11. 
g) minimum 50% pentru finanţarea construcţiei de locuinţe pentru tineret şi săli de sport, sume ce se varsă la Ministerul Lucrărilor Publice, Transporturilor şi Locuinţei; 


4. Lit.g) de la art.1 alin.(1) va avea următorul cuprins:

g) minimum 50% pentru finanţarea construcţiei de locuinţe pentru tineri şi săli de sport, sume ce se varsă la Ministerul Lucrărilor Publice, Transporturilor şi Locuinţei din care jumătate pentru locuinţe pentru tineri ş jumătate pentru săli de sport; 




12. 
h) profitul nerepartizat pe destinaţiile prevăzute la lit. a)-g) se repartizează la alte rezerve şi constituie sursă proprie de finanţare. 


Nemodificat


13. 
(2) Profitul se repartizează pentru destinaţiile şi în cuantumurile prevăzute la alin. (1) lit. f), g) şi h), după deducerea sumelor aferente destinaţiilor prevăzute la lit. a)-e) ale aceluiaşi alineat. 


Nemodificat


14. 
Art. 2. - Începând cu exerciţiul financiar al anului 2002 Compania Naţională "Loteria Română" - S.A. se exceptează de la aplicarea prevederilor Ordonanţei de urgenţă a Guvernului nr.118/1999 privind înfiinţarea şi utilizarea Fondului naţional de solidaritate, publicată în Monitorul Oficial al României, Partea I, nr.312 din 30 iunie 1999, aprobată cu modificări prin Legea nr. 366/2001, publicată în Monitorul Oficial al României, Partea I, nr.385 din 13 iulie 2001, cu modificările ulterioare. 


Nemodificat


15. 
Art. 3. - În termen de 30 de zile de la data intrării în vigoare a prezentei ordonanţe de urgenţă Ministerul Lucrărilor Publice, Transporturilor şi Locuinţei şi Ministerul Finanţelor Publice vor emite precizări privind stabilirea modalităţilor de alocare a sumelor care fac obiectul prezentei ordonanţe de urgenţă.


Nemodificat


16. 
Articol nou
Art.II - Ordonanţa de urgenţă a Guvernului, modificată şi completată prin prezenta lege, se va republica în Monitorul Oficial al României, Partea I.




                                           PREŞEDINTE,                                                                 SECRETAR,

                                             István Antal                                                                   Aurelia Vasile

Expert: Daniel Bădina

